|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frumvarp til laga um breytingu á ýmsum lögum vegna heitis Einkaleyfastofunnar. |
| **Ráðuneyti /verkefnisstjóri** |  Atvinnuvega- og nýsköpunarráðuneytið |
| **Innleiðing EES-gerðar?** | [ ]  Já[x]  Nei |
| **Dags.** |  7. nóvember 2018 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Með frumvarpi þessu er lagt til að heiti Einkaleyfastofunnar verði breytt og verði Hugverkastofan. Jafnframt er lagt til að ákvæðum ýmissa sérlaga verði breytt með hliðsjón af þessu. Einkaleyfastofan fer með málefni hugverkaréttinda á sviði iðnaðar á Íslandi. Hlutverk hennar kemur fram í lögum um einkaleyfi, nr. 17/1991, sbr. einnig reglugerð nr. 188/1991 um Einkaleyfastofu, og fer hún með málefni varðandi einkaleyfi, vörumerki, hönnunarvernd, byggðarmerki og önnur hliðstæð réttindi sem kveðið er á um í lögum, reglugerðum og alþjóðasamningum um vernd eignarréttinda á sviði iðnaðar. Ber stofnuninni jafnframt að veita einstaklingum, stofnunum og fyrirtækjum upplýsingar og ráðgjöf varðandi hugverkaréttindi í iðnaði. Enn fremur ber stofnuninni að stuðla að því að ný tækni og þekking sem felst í skráðum hugverkaréttindum sé aðgengileg almenningi. Ástæða þess að lagt er til að heiti stofnunarinnar verði breytt er sú að heitið Einkaleyfastofa gefur ekki skýra mynd af starfsemi stofnunarinnar þar sem það vísar eingöngu til einnar tegundar hugverkaréttinda á sviði iðnaðar. 1. **Hvert er úrlausnarefnið?**

 Ástæða þess að lagt er til að heiti Einkaleyfastofunnar verði breytt er sú að heitið Einkaleyfastofa gefur ekki skýra mynd af starfsemi stofnunarinnar þar sem það vísar eingöngu til einnar tegundar hugverkaréttinda á sviði iðnaðar. Með hliðsjón af hlutverki stofnunarinnar hefur heitið því of þrönga skírskotun miðað við raunverulega starfsemi hennar. Þá getur heiti Einkaleyfastofunnar verið villandi í augum viðskiptavina og annarra hagsmunaaðila þar sem það gefur til kynna að stofnunin láti sig einungis varða málefni einkaleyfa þrátt fyrir að starfsemi og ábyrgðarsvið hennar tengist hugverkaréttindum almennt. Telja verður mikilvægt að stofnun sem fer með þessi málefni tryggi að öllum fagsviðum sé gert jafnhátt undir höfði og að ekki komi fram í heiti hennar sérstök áhersla á eitt fagsvið umfram annað.  Nafnabreytingin er í samræmi við markmið sem sett voru fram í Hugverkastefnu sem iðnaðar- og viðskiptaráðherra kynnti árið 2016 undir heitinu „Hugverkastefna 2016–2022, hugverkaréttindi sem viðskiptatæki og verðmæti“.1. **Að hvaða marki duga gildandi lög og reglur ekki til?**

Í lögum í dag er heiti stofnunarinnar Einkaleyfastofan, sem er of þröngt miðað við starfsemi stofnunarinnar. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Frumvarpið er í samræmi við stefnu á sviði hugverkaréttinda og vernd einkaleyfa.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Skýrleiki laga og styrking Einkaleyfastofu. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Óljóst heiti stofnunarinnar.1. **Önnur úrræði en lagasetning sem metin hafa verið**

Önnur úrræði ekki til staðar.1. **Mögulegar leiðir við lagasetningu**

Einfalt frumvarp um nafnabreytingu. Aðrar leiðir við lagasetningu ekki færar**.** |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Efnisákvæði frumvarpsins lúta að því að í stað „Einkaleyfastofan“ víða í lögum, komi „Hugverkastofan“.Nafnabreytingin er í samræmi við markmið sem sett voru fram í Hugverkastefnu sem iðnaðar- og viðskiptaráðherra kynnti árið 2016 undir heitinu „Hugverkastefna 2016–2022, hugverkaréttindi sem viðskiptatæki og verðmæti“. Markmið stefnunnar er hugverkadrifið Ísland árið 2022 og sú framtíðarsýn er sett fram í stefnunni ásamt því að veita upplýsingar um réttindin, mikilvægi þeirra og mögulegar verndarleiðir og aðgerðaáætlun til næstu fimm ára. Til að stuðla að skilvirkara stjórnkerfi og lagaumhverfi í hugverkaréttindum á landinu var m.a. lagt til að Einkaleyfastofa yrði styrkt sem stofnun og hlutverk hennar skýrt. Þá var kveðið á um að æskilegt væri að breyta heiti Einkaleyfastofunnar, það yrði Hugverkastofan, til samræmis við heildarverkefni stofnunarinnar. Skammstöfun stofnunarinnar yrði HVS og enskt heiti Icelandic Intellectual Property Office, skammstafað IIPO. Í þessu sambandi er vert að taka fram að nokkrar erlendar hugverkastofur og stofnanir hafa á liðnum árum fengið ný heiti sem lýsa betur starfsemi þeirra. Þessi þróun er í takt við aukinn skilning á hugverkum og mikilvægi skilvirkra samskipta og upplýsingagjafar til hagsmunaaðila og viðskiptavina. Af þessum ástæðum er lögð til breyting á heiti stofnunarinnar.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Efnisákvæði frumvarpsins lúta að því að í stað „Einkaleyfastofan“ víða í lögum, komi „Hugverkastofan“**.**  |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Nei.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei. 1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Ísland. 1. **Er skörun við stjórnarmálefni annarra ráðuneyta?**

Nei. 1. **Samráð sem þegar hefur farið fram**

Frumvarpið var sett í samráðsgátt Stjórnarráðsins til almennrar kynningar og umsagnar áður en það var lagt fram á Alþingi**.**1. **Fyrirhugað samráð**
 |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Eina efnisákvæði frumvarpsins lýtur að því að í stað „Einkaleyfastofan“ víða í lögum, komi „Hugverkastofan“.Ekki fellur til kostnaður af breytingunni umfram kostnað við að breyta bréfsefni stofnunarinnar og gera nýtt auðkenni fyrir hana. Gert er ráð fyrir að sá kostnaður muni rúmast innan núverandi fjárheimilda stofnunarinnar verði frumvarpið óbreytt að lögum. Frumvarpið hefur hvorki áhrif á starfsemi stofnunarinnar né verkefni hennar þar sem einungis um breytingu á heiti er að ræða. Verði frumvarpið óbreytt að lögum verða því fjárhagsáhrif á afkomu ríkissjóðs óveruleg.Verði frumvarpið óbreytt að lögum mun það ekki hafa áhrif á jafnrétti kynjanna þar sem hagsmunaaðilar frumvarpsins er öll íslenska þjóðin, með þeirri kynjaskiptingu sem henni fylgir. Áhrif vegna frumvarps eru þau sömu á alla mismunandi hópa samfélagsins, óháð kyni, og eru metin lítil sem engin. Er því litið svo á að áhrif á jafnrétti kynjanna séu óveruleg af þessu frumvarpi og því ekki þörf á að jafnréttismeta það frekar.  |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Nei. 1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Eina efnisákvæði frumvarpsins lýtur að því að í stað „Einkaleyfastofan“ víða í lögum, komi „Hugverkastofan“Ekki fellur til kostnaður af breytingunni umfram kostnað við að breyta bréfsefni stofnunarinnar og gera nýtt auðkenni fyrir hana. Gert er ráð fyrir að sá kostnaður muni rúmast innan núverandi fjárheimilda stofnunarinnar verði frumvarpið óbreytt að lögum1. **Hvaða forsendur þurfa að vera fyrir hendi til að lagasetning beri árangur?**

Á ekki við**.**1. **Mælikvarðar á árangur og útkomu**

Á ekki við.1. **Hefur verið hugað að því að afla gagna til að meta árangur þegar þar að kemur?**

Á ekki við**.** |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |